CELEX: 32022D0243
Language: sk
Date: 2022-02-21 00:00:00
Title: Rozhodnutie Rady (SZBP) 2022/243 z 21. februára 2022, ktorým sa mení rozhodnutie 2013/184/SZBP o reštriktívnych opatreniach vzhľadom na situáciu v Mjanmarsku/Barme

21.2.2022   
               
               
                  SK
               
               
                  Úradný vestník Európskej únie
               
               
                  L 40/28
               
            
         ROZHODNUTIE RADY (SZBP) 2022/243
         z 21. februára 2022,
         ktorým sa mení rozhodnutie 2013/184/SZBP o reštriktívnych opatreniach vzhľadom na situáciu v Mjanmarsku/Barme
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 22. apríla 2013 prijala rozhodnutie 2013/184/SZBP (1).
                  
               
                     (2)
                  
                  
                     Vysoký predstaviteľ Únie pre zahraničné veci a bezpečnostnú politiku vydal rok po vojenskom prevrate v Mjanmarsku/Barme 1. februára 2022 vyhlásenie v mene Únie, v ktorom odsúdil prevrat a závažné porušovanie ľudských práv mjanmarskými ozbrojenými silami (Tatmadaw), a vyzval, aby vedúci predstavitelia zodpovední za prevrat, ako aj páchatelia násilia a porušovania ľudských práv niesli plnú zodpovednosť za svoje činy. Vzhľadom na to, že v Mjanmarsku/Barme nenastal rýchly pokrok, Únia vyjadrila pripravenosť prijať ďalšie reštriktívne opatrenia voči tým, ktorí sú zodpovední za ohrozovanie demokracie a závažné porušovanie ľudských práv v Mjanmarsku/Barme.
                  
               
                     (3)
                  
                  
                     Vzhľadom na pretrvávajúcu vážnu situáciu v Mjanmarsku/Barme by sa na zoznam fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedený v prílohe k rozhodnutiu 2013/184/SZBP malo zaradiť 22 osôb a štyri subjekty.
                  
               
                     (4)
                  
                  
                     Aby sa pri označení jedného z uvedených subjektov zabránilo nezamýšľaným dôsledkom, mala by sa zaviesť výnimka, pokiaľ ide o zmrazenie finančných prostriedkov a zákaz sprístupnenia finančných prostriedkov alebo hospodárskych zdrojov uvedenému subjektu, aby hospodárske subjekty z Únie mohli vykonávať vyraďovanie ropných a plynových vrtov z prevádzky v súlade s medzinárodnými normami a ukončiť zmluvy s uvedeným subjektom.
                  
               
                     (5)
                  
                  
                     Rozhodnutie 2013/184/SZBP by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Rozhodnutie 2013/184/SZBP sa mení takto:
            
                        1.
                     
                     
                        Vkladá sa tento článok:
                        
                           „Článok 6b
                           Odchylne od článku 6 ods. 1 a 2 môžu príslušné orgány členského štátu povoliť uvoľnenie niektorých zmrazených finančných prostriedkov alebo hospodárskych zdrojov, ktoré patria subjektu uvedenému na zozname v prílohe v položke 10, alebo sprístupnenie niektorých finančných prostriedkov alebo hospodárskych zdrojov uvedenému subjektu za podmienok, ktoré príslušné orgány považujú za vhodné po tom, ako určia, že tieto finančné prostriedky alebo hospodárske zdroje sú nevyhnutné na:
                           
                                       a)
                                    
                                    
                                       úlohy súvisiace s vyraďovaním ropných a plynových vrtov z prevádzky v súlade s medzinárodnými normami, ako je zneškodňovanie odpadu, sanačné činnosti potrebné na účely bezpečnosti a obnovy životného prostredia, poskytovanie súvisiacej technickej pomoci, úhrada súvisiacich daní a poplatkov, ako aj miezd a sociálnych dávok zamestnancom; alebo
                                    
                                 
                                       b)
                                    
                                    
                                       prevod akcií alebo podielov nevyhnutný na ukončenie zmlúv uzavretých so subjektom uvedeným na zozname v prílohe v položke 10 pred 21. februárom 2022, ktorý sa uskutoční pred 31. júlom 2022.“
                                    
                                 
                     
                  
                        2.
                     
                     
                        Príloha sa mení tak, ako sa uvádza v prílohe k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 21. februára 2022
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady 2013/184/SZBP z 22. apríla 2013 o reštriktívnych opatreniach vzhľadom na situáciu v Mjanmarsku/Barme (Ú. v. EÚ L 111, 23.4.2013, s. 75).
      
      
         
            PRÍLOHA
            Príloha k rozhodnutiu 2013/184/SZBP sa mení takto:
            
                        1.
                     
                     
                        Do zoznamu s nadpisom „A. Fyzické osoby podľa článku 5 ods. 1 a článku 6 ods. 1“ sa dopĺňajú tieto záznamy:
                        
                                     
                                 
                                 
                                    Meno
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia do zoznamu
                                 
                              
                                    „44.
                                 
                                 
                                    Aung Naing Oo
                                 
                                 
                                    Štátna príslušnosť: Mjanmarsko/Barma
                                    Dátum narodenia: 13. októbra 1962
                                    Miesto narodenia: Kyaukse, Mandalay, Mjanmarsko/Barma
                                    Pohlavie: muž
                                    Adresa: L 103, Kenyeikthar Lane 6, FMI city, Yangon, Mjanmarsko/Barma
                                    Číslo cestovného pasu: DM002656
                                    Národné identifikačné číslo: 7/PaKhaNa (Naing) 13345
                                 
                                 
                                    Aung Naing Oo je od 2. februára 2021 ministrom pre investície a zahraničné hospodárske vzťahy. Vymenovala ho Štátna správna rada (SAC) vedená hlavným veliteľom ozbrojených síl Minom Aungom Hlaingom, ktorá 2. februára 2021 prevzala legislatívne, výkonné a súdne právomoci.
                                    Ako minister vlády je súčasťou vojenského režimu, ktorý prevzal moc počas vojenského prevratu a zvrhol legitímne zvolených predstaviteľov Mjanmarska/Barmy. Ako minister pre investície a zahraničné hospodárske vzťahy je zodpovedný za podporu podnikania a investícií v Mjanmarsku/Barme a prispieva preto k zabezpečeniu finančných potrieb vojenského režimu. Svojimi vyhláseniami a krokmi verejne podporil prevrat a vojenský režim, a to aj keď tvrdil, že medzinárodné médiá krízu zveličujú a že hnutie občianskej nespokojnosti sa končí. Okrem toho zakázal vedúcim pracovníkom zahraničných telekomunikačných firiem opustiť krajinu bez povolenia a vo februári 2021 prepustil protestujúcich štátnych zamestnancov ministerstva. Jeho akcie, politické účinkovanie a činnosti preto ohrozujú demokraciu a právny štát v Mjanmarsku/Barme, a tiež sa podieľa na činnostiach ohrozujúcich mier, bezpečnosť a stabilitu Mjanmarska/Barmy.
                                 
                                 
                                    21. 2. 2022
                                 
                              
                                    45.
                                 
                                 
                                    Charlie Than
                                 
                                 
                                    Štátna príslušnosť: Mjanmarsko/Barma
                                    Dátum narodenia: 1950
                                    Pohlavie: muž
                                    Adresa: Room No (23), Building No (25), Palm Village Villa, Yankin Yanshin Street, Yangon, Mjanmarsko/Barma
                                 
                                 
                                    Charlie Than je ministrom priemyslu od 22. mája 2021. Vymenovala ho Štátna správna rada (SAC) vedená hlavným veliteľom ozbrojených síl Minom Aungom Hlaingom, ktorá 2. februára 2021 prevzala legislatívne, výkonné a súdne právomoci.
                                    Svojimi vyhláseniami a krokmi verejne podporil prevrat a vojenský režim. Ako minister vlády je súčasťou vojenského režimu, ktorý prevzal moc počas vojenského prevratu a zvrhol legitímne zvolených predstaviteľov Mjanmarska/Barmy. Ako minister priemyslu má kontrolu nad štátom vlastnenými továrňami, a tým prispieva k zabezpečeniu finančných potrieb vojenského režimu. Jeho akcie, politické účinkovanie a činnosti preto ohrozujú demokraciu a právny štát v Mjanmarsku/Barme, a tiež sa podieľa na činnostiach ohrozujúcich mier, bezpečnosť a stabilitu Mjanmarska/Barmy.
                                 
                                 
                                    21. 2. 2022
                                 
                              
                                    46.
                                 
                                 
                                    Thet Thet Khine
                                 
                                 
                                    Štátna príslušnosť: Mjanmarsko/Barma
                                    Dátum narodenia: 19. augusta 1967
                                    Miesto narodenia: Mogok, Mjanmarsko/Barma
                                    Pohlavie: žena
                                    Adresa:127A Dhamazadei Road, Kamayut, Yangon, Mjanmarsko/Barma
                                    Číslo cestovného pasu: MB132403 (Mjanmarsko/Barma) vydaný 7. mája 2015, platnosť uplynula 6. mája 2020
                                    Národné identifikačné číslo: 9MAKANAN034200
                                 
                                 
                                    Thet Thet Khine je ministerkou pre sociálne zabezpečenie, pomoc a presídľovanie od 4. februára 2021. Vymenovala ju Štátna správna rada (SAC) vedená hlavným veliteľom ozbrojených síl Minom Aungom Hlaingom, ktorá 2. februára 2021 prevzala legislatívne, výkonné a súdne právomoci.
                                    Ako ministerka vlády je súčasťou vojenského režimu, ktorý prevzal moc počas vojenského prevratu a zvrhol legitímne zvolených predstaviteľov Mjanmarska/Barmy. Svojimi vyhláseniami a krokmi verejne podporila prevrat a vojenský režim, a to aj keď uviedla, že vojenský prevrat bol reakciou na volebný podvod. Okrem toho odmietla, že by sa armáda dopustila genocídy Rohingov. Podieľa sa preto na akciách a politických krokoch, ktoré ohrozujú demokraciu a právny štát v Mjanmarsku/Barme, ako aj na činnostiach ohrozujúcich mier, bezpečnosť a stabilitu Mjanmarska/Barmy, a podporuje ich.
                                 
                                 
                                    21. 2. 2022
                                 
                              
                                    47.
                                 
                                 
                                    Maung Maung Ohn (alias U Maung Maung Ohn)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Maung Maung Ohn je ministrom pre informácie od 1. augusta 2021. Vymenovala ho Štátna správna rada (SAC) vedená hlavným veliteľom ozbrojených síl Minom Aungom Hlaingom, ktorá 2. februára 2021 prevzala legislatívne, výkonné a súdne právomoci. Predtým bol ministrom pre hotely a cestovný ruch, pričom do tejto funkcie bol vymenovaný 7. februára 2021.
                                    Ako minister vlády je súčasťou vojenského režimu, ktorý prevzal moc počas vojenského prevratu a zvrhol legitímne zvolených predstaviteľov Mjanmarska/Barmy. Ako minister pre informácie má pod kontrolou médiá vlastnené štátom (MWD, MRTV, denníky Myanmar Alin, Kyemon a Global New Light of Myanmar a tlačovú agentúru Myanmar News Agency (MNA) a Mjanmarské digitálne spravodajstvo), a teda vysielanie a uverejňovanie oficiálnych správ. Pokračoval v represívnych politikách po vojenskom prevrate a ďalej ich posilňoval, a to najmä zmenou zákona o televíznom a rozhlasovom vysielaní a zavádzaním ďalších obmedzení slobody prejavu a slobody tlače vrátane obmedzenia prístupu k internetu, kriminalizácie žurnalistiky a väznenia novinárov. Okrem toho dal pokyny členom mjanmarskej mediálnej rady, ktorá je nezávislým orgánom, aby plnili ciele vlády.
                                    Jeho akcie, politické účinkovanie a činnosti preto ohrozujú demokraciu a právny štát v Mjanmarsku/Barme, a tiež sa podieľa na činnostiach ohrozujúcich mier, bezpečnosť a stabilitu Mjanmarska/Barmy.
                                 
                                 
                                    21. 2. 2022
                                 
                              
                                    48.
                                 
                                 
                                    Shwe Kyein (alias U Shwe Kyein)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Shwe Kyein je od 30. marca 2021 členom Štátnej správnej rady (SAC).
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga uskutočnili 1. februára 2021 v Mjanmarsku/Barme prevrat tým, že nerešpektovali výsledky volieb z 8. novembra 2020 a zvrhli demokraticky zvolenú vládu. Viceprezident Myint Swe, konajúci ako úradujúci prezident, vyhlásil v rámci prevratu 1. februára výnimočný stav a preniesol legislatívne, výkonné a súdne právomoci na hlavného veliteľa obranných síl generála Mina Aunga Hlainga. SAC bola zriadená 2. februára 2021, aby vykonávala uvedené právomoci, čím sa demokraticky zvolenej vláde zabránilo vo vykonávaní jej mandátu.
                                    U Shwe Kyein je ako člen SAC priamo zapojený do rozhodovania a zodpovedný za rozhodnutia týkajúce sa výkonu funkcií štátu, a je preto zodpovedný za ohrozovanie demokracie a právneho štátu v Mjanmarsku/Barme. SAC okrem toho prijala rozhodnutia obmedzujúce právo na slobodu prejavu vrátane prístupu k informáciám a právo na pokojné zhromažďovanie.
                                    Vojenské sily a orgány, ktoré pôsobia pod kontrolou SAC, sa od 1. februára 2021 neustále dopúšťajú závažného porušovania ľudských práv tým, že zabíjajú protestujúcich neozbrojených civilistov, vysídľujú státisíce ľudí, upaľujú, týrajú a zabíjajú civilistov a bránia rovnakému prístupu k humanitárnej pomoci. Vojenské sily a orgány konajúce pod kontrolou SAC obmedzili slobodu zhromažďovania a prejavu zablokovaním prístupu k internetu a svojvoľným zatýkaním, zadržiavaním a odsudzovaním opozičných lídrov a odporcov prevratu. SAC okrem toho v niektorých častiach krajiny vyhlásila stanné právo, čo znamená, že armáda má nad danou oblasťou plnú kontrolu vrátane správy, súdnictva a presadzovania práva. V oblastiach, v ktorých bolo vyhlásené stanné právo, stíhajú civilné obyvateľstvo vrátane novinárov a pokojných demonštrantov vojenské súdy, čím sa im upiera právo na riadny proces vrátane práva na odvolanie. V oblastiach, v ktorých bolo vyhlásené stanné právo, značne vzrástol počet násilných činov ohrozujúcich mier, bezpečnosť a stabilitu, ktoré páchajú vojenské a policajné sily.
                                    Ako člen SAC je U Shwe Kyein priamo zodpovedný za tieto represívne rozhodnutia a za závažné porušovanie ľudských práv.
                                 
                                 
                                    21. 2. 2022
                                 
                              
                                    49.
                                 
                                 
                                    Aung Moe Myint (alias U Aung Moe Myint)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Aung Moe Myint bol 23. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvode, ako aj začatím trestného stíhania za volebný podvod v tých istých voľbách, sa Aung Moe Myint priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    50.
                                 
                                 
                                    Than Tun (alias U Than Tun)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Than Tun bol 2. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Than Tun priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    51.
                                 
                                 
                                    Aung Lwin Oo (alias U Aung Lwin OO)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Aung Lwin Oo bol 23. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Aung Lwin Oo priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    52.
                                 
                                 
                                    Aung Saw Win (alias U Aung Saw Win)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Aung Saw Win bol 2. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Aung Saw Win priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    53.
                                 
                                 
                                    Than Win
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Than Win bol 2. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania 16 osôb za volebný podvod v tých istých voľbách a represiami voči bývalým členom UEC, sa Than Win priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    54.
                                 
                                 
                                    Saw Ba Hline (alias U Saw Ba Hline)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Saw Ba Hline bol 9. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Saw Ba Hline priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    55.
                                 
                                 
                                    Soe Oo (alias U Soe OO)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Soe Oo bol 9. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania 16 osôb za volebný podvod v tých istých voľbách a represiami voči bývalým členom UEC, sa Soe Oo priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    56.
                                 
                                 
                                    Than Soe (alias U Than Soe)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Than Soe bol 26. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Than Soe priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    57.
                                 
                                 
                                    Bran Shaung (alias U Bran Shaung)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Bran Shaung bol 26. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Bran Shaung priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    58.
                                 
                                 
                                    Myint Oo (alias U Myint Oo)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Myint Oo bol 26. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Myint Oo priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    59.
                                 
                                 
                                    Khin Maung Oo (alias U Khin Maung Oo)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Khin Maung Oo bol 26. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Khin Maung Oo priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    60.
                                 
                                 
                                    Nu Mya Zan (alias Daw Nu Mya Zan)
                                 
                                 
                                    Štátna príslušnosť: Mjanmarsko/Barma
                                    Pohlavie: žena
                                 
                                 
                                    Nu Mya Zan bola 26. februára 2021 navrhnutá za členku štátnej volebnej komisie (UEC). Tým, že prijala túto funkciu v nadväznosti na vojenský prevrat z 1. februára 2021, a svojím konaním vo funkcii členky UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Nu Mya Zan priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    61.
                                 
                                 
                                    Myint Thein (alias U Myint Thein)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Myint Thein bol 26. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Myint Thein priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    62.
                                 
                                 
                                    Ba Maung (alias Dr Ba Maung)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Ba Maung bol 26. februára 2021 navrhnutý za člena štátnej volebnej komisie (UEC). Tým, že prijal túto funkciu v nadväznosti na vojenský prevrat z 1. februára 2021, a svojím konaním vo funkcii člena UEC, najmä zrušením výsledkov volieb z novembra 2020 bez akýchkoľvek dôkazov o podvodoch, ako aj začatím trestného stíhania za volebný podvod v tých istých voľbách a represiami voči bývalým členom UEC, sa Ba Maung priamo podieľa na činoch ohrozujúcich demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    63.
                                 
                                 
                                    Tayza Kyaw (alias U Tayza Kyaw)
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    U Tayza Kyaw je členom mjanmarských ozbrojených síl (Tatmadaw) a zastáva rôzne vysoké pozície vrátane veliteľa severného veliteľstva a veliteľa úradu špeciálnych operácií č. 1 (BSO 1).
                                    Pred prevratom 1. februára 2021 U Tayza Kyaw dohliadal na vojenské operácie v Kačjinskom štáte, ktoré sa vyznačovali nadmerným použitím sily proti etnickým menšinám a neselektívnym násilím, ktoré viedlo k porušovaniu práv civilistov a ich nútenému vysídľovaniu.
                                    Od februára 2021 U Tayza Kyaw dohliada na BSO 1, ktorý viedol niekoľko rozsiahlych vojenských operácií v úzkej spolupráci s U Thanom Hlaingom, v prípade ktorého sa dokázala zodpovednosť za používanie nadmerného násilia a porušovanie ľudských práv. Príprava a následné spustenie takzvaných „čistiacich operácií“ v regiónoch Sagaing a Magwe v kompetencii BSO 1 sa vyznačovali mimoriadne intenzívnym použitím nadmernej sily, ako aj rodovo motivovaným násilím. Je preto zodpovedný za závažné porušovanie ľudských práv v Mjanmarsku/Barme, ako aj za účasť na činnostiach, ktoré ohrozujú mier, bezpečnosť a stabilitu Mjanmarska/Barmy.
                                 
                                 
                                    21. 2. 2022
                                 
                              
                                    64.
                                 
                                 
                                    Ni Lin Aung
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Brigádny generál Ni Lin Aung je veliteľom východného veliteľstva mjanmarských ozbrojených síl (Tatmadaw). Pod východné velenie spadá aj štát Kayah. Pri útoku 24. decembra 2021 v blízkosti obce Moso v okrese Phruso v štáte Karenni (Kayah) bolo zabitých najmenej 35 osôb vrátane civilistov, detí a dvoch humanitárnych pracovníkov mimovládnej organizácie Save the Children. Zodpovednosť za útok sa pripisuje Tatmadaw. Brigádny generál Ni Lin Aung v rámci svojej funkcie veliteľa východného veliteľstva priamo velí jednotkám v štáte Kayah vrátane tých, ktoré sú zodpovedné za uvedenú masakru. Brigádny generál Ni Lin Aung je preto zodpovedný za závažné porušovanie ľudských práv a za účasť na činnostiach, ktoré ohrozujú mier, bezpečnosť a stabilitu Mjanmarska/Barmy.
                                 
                                 
                                    21. 2. 2022
                                 
                              
                                    65.
                                 
                                 
                                    Aung Zaw Aye
                                 
                                 
                                    Štátna príslušnosť: Mjanmarsko/Barma
                                    Pohlavie: muž
                                 
                                 
                                    Generálporučík Aung Zaw Aye je veliteľom úradu špeciálnych operácií č. 2 mjanmarských ozbrojených síl (Tatmadaw).
                                    Pri útoku 24. decembra 2021 v blízkosti obce Moso v okrese Phruso v štáte Karenni (Kayah) bolo zabitých najmenej 35 osôb vrátane civilistov, detí a dvoch humanitárnych pracovníkov mimovládnej organizácie Save the Children. Zodpovednosť za útok sa pripisuje Tatmadaw. Generálporučík Aung Zaw Aye v rámci svojej funkcie veliteľa úradu špeciálnych operácií č. 2 velí východnému veleniu, ktoré priamo velí vojenským jednotkám v štáte Kayah vrátane tých, ktoré sú zodpovedné za uvedenú masakru. Generálporučík Aung Zaw Aye je preto zodpovedný za závažné porušovanie ľudských práv, ako aj za účasť na činnostiach, ktoré ohrozujú mier, bezpečnosť a stabilitu Mjanmarska/Barmy.
                                 
                                 
                                    21. 2. 2022“
                                 
                              
                  
                        2.
                     
                     
                        Do zoznamu s nadpisom „B. Právnické osoby, subjekty a orgány podľa článku 6 ods. 1“ sa dopĺňajú tieto záznamy:
                        
                                     
                                 
                                 
                                    Názov
                                 
                                 
                                    Identifikačné údaje
                                 
                                 
                                    Dôvody
                                 
                                 
                                    Dátum zaradenia do zoznamu
                                 
                              
                                    „7.
                                 
                                 
                                    Htoo Group of Companies
                                 
                                 
                                    Adresa: 5 Pyay Roas, Hlaing Township, Yangon, Mjanmarsko/Barma
                                    Typ spoločnosti: holdingová spoločnosť
                                    Miesto registrácie: Mjanmarsko/Barma
                                    Telefónne číslo: +95 1 500344 / +95 1 500355
                                    Webové sídlo: https://htoo.com/
                                 
                                 
                                    Htoo Group of Companies je súkromný konglomerát, ktorý založil jeho predseda U Tay Za, ktorý je úzko spojený s najvyšším vedením mjanmarských ozbrojených síl (Tatmadaw). Medzi jeho činnosti patrí obchodovanie, bankovníctvo, baníctvo, cestovný ruch a letectvo.
                                    Htoo Group of Companies poskytla v roku 2017 Tatmadaw finančnú podporu v súvislosti s jakchainskými „čistiacimi operáciami“, čím prispela k závažnému porušovaniu ľudských práv Rohingov v roku 2017, a okrem toho pôsobila ako sprostredkovateľ pri obstarávaní vojenského vybavenia, ktoré bolo použité proti civilnému obyvateľstvu protestujúcemu proti štátnemu prevratu z 1. februára, a to v celej krajine a najmä v oblastiach s etnickými menšinami. Spoločnosť Htoo Group of Companies poskytovala podporu Tatmadaw a podieľala sa na činnostiach, ktoré ohrozujú mier, bezpečnosť alebo stabilitu Mjanmarska/Barmy, keďže prispela k spôsobilosti armády vykonávať činnosti ohrozujúce demokraciu a právny štát v Mjanmarsku/Barme.
                                 
                                 
                                    21. 2. 2022
                                 
                              
                                    8.
                                 
                                 
                                    International Group of Entrepreneurs (IGE) Company Limited
                                 
                                 
                                    Adresa: No. 36-G, 37-F, level-20, Office Tower (2), Time City, Corner of Kyun taw Street and Hantharwaddy Road, (7), Quarter, Kamayut Township, Yangon, Mjanmarsko/Barma 110401
                                    Typ spoločnosti: súkromný podnik
                                    Miesto registrácie: Mjanmarsko/Barma
                                    Telefónne číslo: +95775111112
                                    Webové sídlo: www.ige.com.mm
                                 
                                 
                                    International Group of Entrepreneurs (IGE) Company Limited je súkromný konglomerát, ktorý založil jeho predseda U Nay Aung, ktorý je úzko spojený s najvyšším vedením mjanmarských ozbrojených síl (Tatmadaw). IGE pôsobí v kľúčových odvetviach spojených s infraštruktúrou, ako sú telekomunikácie a energetika, ako aj v poľnohospodárstve a pohostinských službách.
                                    IGE poskytla v roku 2017 Tatmadaw finančnú podporu v súvislosti s jakchainskými „čistiacimi operáciami“, čím prispela k závažnému porušovaniu ľudských práv Rohingov v roku 2017. IGE tiež poskytla Tatmadaw nepriamu finančnú podporu tým, že má finančný podiel v niekoľkých projektoch a spoločnostiach spojených s Tatmadaw a ich konglomerátmi. Poskytuje teda podporu Tatmadaw a má z nich prospech.
                                 
                                 
                                    21. 2. 2022
                                 
                              
                                    9.
                                 
                                 
                                    No. 1 Mining Enterprise (ME1)
                                 
                                 
                                    Adresa: Bu Tar Street, Forest Street, Corner of Yone Gyi Quarter, Monywa, Sagaing Region, Mjanmarsko/Barma
                                    Typ spoločnosti: štátny podnik
                                    Miesto registrácie: Mjanmarsko/Barma
                                    Telefónne číslo: 09 -071-21168
                                 
                                 
                                    No. 1 Mining Enterprise (ME 1) je štátny podnik pôsobiaci v rámci ministerstva prírodných zdrojov a ochrany životného prostredia (MONREC), ktorý funguje aj ako regulačný orgán pre odvetvie výroby a marketingu neželezných kovov. Tomuto štátnemu podniku bola zverená úloha udeľovať povolenia a vyberať časť dane zo ziskov dosiahnutých súkromnými spoločnosťami, ktoré so spoločnosťou ME1 buď uzavreli „zmluvy o spoločnej výrobe“ alebo sú s ňou v spoločnom podniku.
                                    Mjanmarské ozbrojené sily (Tatmadaw) pod vedením hlavného veliteľa Mina Aunga Hlainga prevzali 1. februára 2021 v štátnom prevrate moc od legitímnej civilnej vlády a zriadili Štátnu správnu radu (SAC), aby vykonávala legislatívne, výkonné a súdne právomoci štátu. Vojenský režim vymenoval 2. februára 2021 nový kabinet vrátane nového ministra prírodných zdrojov a ochrany životného prostredia (MONREC). Vojenský režim prostredníctvom SAC a nového kabinetu získal kontrolu nad štátom vlastnenými podnikmi vrátane No. 1 Mining Enterprise a profituje z nich. Podnik No. 1 Mining Enterprise je teda pod kontrolou Tatmadaw a vytvára preň príjmy, čím prispieva k spôsobilosti mjanmarských ozbrojených síl vykonávať činnosti ohrozujúce demokraciu a právny štát.
                                    Okrem toho sa podnik No. 1 Mining Enterprise zúčastnil na rôznych projektoch, pri ktorých Tatmadaw použili násilie voči civilnému obyvateľstvu a porušovali jeho najzákladnejšie práva, a to aj prostredníctvom konfiškácie pôdy a núteného presídľovania, a/alebo na tieto projekty dohliadal. No. 1 Mining Enterprise je preto zodpovedný za podporu činností, ktoré ohrozujú mier, bezpečnosť a stabilitu Mjanmarska/Barmy.
                                 
                                 
                                    21. 2. 2022
                                 
                              
                                    10.
                                 
                                 
                                    Myanma Oil and Gas Enterprise (Mjanmarský ropný a plynárenský podnik)
                                 
                                 
                                    Adresa: Ministerstvo pre elektrickú energiu a energetiku, Budova č. 6, Nay Pyi Taw, Mjanmarsko/Barma
                                    Typ spoločnosti: štátny podnik
                                    Miesto registrácie: Mjanmarsko/Barma
                                    Telefónne číslo: +95-67-3 411 055
                                    Webová stránka: http://www.moee.gov.mm/en/ignite/page/40
                                 
                                 
                                    Štátny podnik „Myanma Oil and Gas Enterprise (MOGE)“ je ropný podnik, ktorý poskytuje služby v oblasti ropy a zemného plynu a je regulačným orgánom v tejto oblasti. Dohliada na prieskum ložísk ropy a zemného plynu a na výrobu a vnútroštátnu prepravu plynu a distribúciu ropných produktov. Tento štátny podnik má za úlohu udeľovať povolenia a vyberať časť dane zo ziskov súkromných spoločností, ktoré so spoločnosťou MOGE buď uzavreli „zmluvy o spoločnej výrobe“ alebo sú s ňou v spoločnom podniku.
                                    Mjanmarské ozbrojené sily (Tatmadaw), pod vedením hlavného veliteľa Mina Aunga Hlainga prevzali 1. februára 2021 v štátnom prevrate moc od legitímnej civilnej vlády a zriadili Štátnu správnu radu (SAC), aby vykonávala legislatívne, výkonné a súdne právomoci štátu. Štátna správna rada vymenovala 2. februára 2021 nových ministrov vrátane ministra pre elektrickú energiu a energetiku. Ministerstvo pre elektrickú energiu a energetiku (MEE) vykonáva dohľad nad podnikom MOGE. Vojenský režim prostredníctvom Štátnej správnej rady a nového kabinetu získal kontrolu nad štátnymi podnikmi vrátane MOGE a profituje z nich.
                                    Podnik MOGE je preto pod kontrolou Tatmadaw a vytvára preň príjem, čím prispieva k jeho schopnosti vykonávať činnosti podkopávajúce demokraciu a právny štát v Mjanmarsku/Barme.
                                 
                                 
                                    21. 2. 2022“